Countrylegende Lance James in die hospitaalLance James (Foto: Facebook) Countrylegende Lance James word tans in ŉ hospitaal behandel vir ŉ infeksie ná ŉ heupvervanging. Lydia Winchester, Lance se agent, het Sondag aan Maroela Media gesê hy is ongeveer 10 dae gelede in die hospitaal opgeneem weens hartprobleme. “Hy sou daarna ontslaan word, maar het toe ŉ terugslag gehad toe hy in die hospitaal geval en sy heup gebreek het,” het Winchester verduidelik. “Hy het ŉ heupvervanging ondergaan, maar daarna ŉ infeksie opgedoen.” Lance (81) sterk aan in die hoësorgeenheid van die hospitaal. Hy is ‘n bekende countrysanger en was radio-omroeper by Springbok Radio van 1954 -1985. Van sy treffers sluit in “Dankie”, “Vicki” en “Ahoy, Madagaskar Ahoy!”. Tydens Huisgenoot se 2009-Skouspel is hy vereer vir sy lewenslange bydrae tot Afrikaanse en Suid-Afrikaanse musiek.